John F. Kennedyn kansainvälinen lentoasema
John F. Kennedyn kansainvälinen lentoasema on kansainvälinen lentoasema, joka sijaitsee Jamaica-lahden rannalla, Queensissa, New Yorkissa, Yhdysvalloissa. Aseman nimi oli aikaisemmin "Idlewild", ja se nimettiin John F. Kennedyn mukaan joulukuussa 1963.
JFK toimii kotikenttänä muun muassa American Airlinesille, Delta Air Linesille ja jetBlue Airwaysille. Vuonna 2013 lentoaseman kautta kulki 50 miljoonaa matkustajaa.
JFK hoitaa noin 17 prosenttia mantereiden välisistä lennoista. Vuonna 2002 lentoaseman kautta kulki päivittäin noin 50 000 kansainvälistä matkustajaa. JFK:n ja Lontoon Heathrow’n lentoaseman välinen lentoreitti on yksi Yhdysvaltojen suosituimmista. Vuonna 2000 kyseisellä reitillä matkusti 2,9 miljoonaa matkustajaa. Muut suositut kohteet JFK:sta ovat Pariisi, Frankfurt ja Tokio. Melkein sata lentoyhtiötä yli 50 maasta liikennöi säännöllisesti JFK:n lentoasemalle. Muun muassa American Airlines, Delta Air Lines, British Airways, Lufthansa ja United Airlines ovat tuttuja näkyjä JFK:n kentällä.
JFK:ssa tehdään parhaillaan noin 10,3 miljardin dollarin remonttia. JFK:lla avattiin juuri uusitut terminaalit 1, 4 ja 8. Nyt remontit ovat siirtyneet terminaali 5:een. Muut terminaalit uusitaan vaiheittain myöhemmin.
JFK on myös yksi vilkkaimmista kansainvälisistä rahtilentokentistä. Yli 21 prosenttia Yhdysvaltojen kansainvälisestä rahdista kuljetetaan JFK:n kautta. Eniten rahtia kuljetetaan Tokioon, Souliin ja Lontooseen.
Vuonna 2000 Korean Air Cargo avasi 102 miljoonaa dollaria maksaneen rahtiterminaalin JFK:lle. Myös Lufthansa, FedEx, Japan Airlines, Singapore Cargo, Air France ja Asiana Airlines ovat JFK:n merkittäviä rahtia kuljettavia lentoyhtiöitä.Terminaaleja ympäröi yhteensä neljä kiitotietä. Kiitotie 13R/31L on Pohjois-Amerikan toiseksi pisin kaupallisen liikenteen käytössä oleva kiitotie, ja sillä on pituutta 4 442 metriä.
11 porttia, uusi rakennus valmistunut vuonna 1998. Alkuperäinen terminaali on peräisin vuodelta 1958. Suurimpina terminaalin rahoittajia olivat Korean Air, Lufthansa, Air France ja Japan Airlines.
Rakennettiin vuonna 1962. Kymmenen porttia välillä 20–29.
Avattiin vuonna 1960, ja laajennettiin vuonna 1971. Vuonna 1972 se oli maailman suurin terminaali.
Terminaali on avattu vuonna 2001 ja se korvasi entisen kansainvälisten lentojen terminaalin. Ainoa 24 tuntia avoinna oleva terminaali JFK:lla.
Entinen TWA:n terminaali, joka nykyään on halpalentoyhtiö jetBlue Airwaysin käytössä. Vanhan TWA Flight Centerinä tunnetun terminaalin on suunnitellut Eero Saarinen, ja se valmistui vuonna 1962. Se on lentoaseman kuuluisimpia nähtävyyksiä ja tunnusmerkkejä. Uusi terminaali valmistui vuonna 2008.
Terminaali rakennettiin alun perin National Airlinesille vuonna 1969. Tällä hetkellä se on JetBluen kotiterminaali. Terminaalissa on 14 porttia.Tunnettiin ennen nimellä "British Airways Terminal". Terminaali rakennettiin vuonna 1970 ja remontoitiin vuosina 1991 ja 2003. Terminaalissa on 12 porttia.
Terminaali valmistui vuonna 1960 ja tunnetaan nimellä "American Airlines Terminal". Terminaali uudistettiin kokonaan vuonna 2006–2008. Siitä tuli saman tien American Airlinesin terminaali. Tästä terminaalista lähtevät kaikki American lennot ja myös kaikki oneworld lennot